Държавен вестник, бр. 76, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  76
в областта на правата на човека в международ-
ни организации или чуждестранни институции, 
както и преподавателска или научна дейност;
д) копия от документи, удостоверяващи вла-
деенето на английски или френски език, ако има 
такива; за висока степен на владеене се счита 
представянето на един от следните документи: 
диплома за завършена образователно-квалифи-
кационна степен по съответния език от висше 
учебно заведение (ВУЗ), диплома за завърше-
на образователно-квалификационна степен в 
чуждестранен ВУЗ, когато обучението е било 
на френски или английски език, сертификат за 
владеене на съответния език на ниво минимум 
С2 на Европейската езикова рамка, сертификат 
Diplôme approfondi de langue française (DALF), 
Certificate of Proficiency in English (CPE); за дос-
татъчно владеене на втория чужд език се счита 
представянето на един от следните документи: 
диплома за завършено средно образование от 
гимназия с преподаване на съответния език, 
сертификат за владеене на съответния език на 
ниво минимум В2 на Европейската езикова рамка, 
сертификат Diplôme d‘études en langue française 
(DELF), Cambridge Advanced English (CAE);
е) мотивационно писмо на български език; 
ж) декларация, че лицето е български граж-
данин; 
з) свидетелство за съдимост, че лицето не е 
осъждано на лишаване от свобода за умишлено 
престъпление, независимо от реабилитацията; 
и) медицинско свидетелство; 
к) документи, удостоверяващи познания по 
международно публично право в областта на 
правата на човека, както и за други релевантни 
обстоятелства по преценка на кандидатите. 
3. Изборът се провежда на етапи, както следва: 
а) допускане по документи на кандидатите, 
които отговарят на критериите по т. 1; 
б) писмен тест на английски и френски език 
за удостоверяване на степента на владеене на 
съответния език; кандидатите, доказали висока 
или достатъчна степен на владеене на съответния 
език чрез посочените в т. 2, буква „д“ документи, 
не се явяват на писмен тест за съответното ниво; 
в) публично събеседване с издържалите те-
ста кандидати и с кандидатите, освободени от 
полагане на тест, включително на английски и 
френски език; 
г) оценяване, класиране и обявяване на одо-
брените кандидати. 
4. Комисията по провеждане на избора се 
състои от експерти по международното публично 
право в областта на правата на човека и с до-
казани познания по английски и френски език, 
както и преподаватели по съответните езици. 
В състава на комисията се включват най-малко 
един съдия, хабилитиран преподавател по правни 
науки, експерт от дирекция „Права на човека“ 
в Министерството на външните работи, един 
адвокат и представител на юридическо лице 
с нестопанска цел, осъществяващо дейност в 
областта на правата на човека. 
След изтичане на срока за подаване на заявле-
ния за участие в избора министърът на правосъ-
дието определя поименния състав на комисията, 
в т. ч. нейния председател и резервни членове. 
Членовете на комисията попълват декларация 
за липса на частен интерес по образец.
Комисията заседава в пълен състав и приема 
решения с обикновено мнозинство. Решенията се 
оформят в протоколи, подписани от членовете 
на комисията. 
5. Комисията по провеждане на избора: 
а) разглежда заявленията, постъпили по реда 
и в сроковете, определени в заповедта, и допуска 
по документи до тест кандидатите, които отго-
варят на критериите по т. 1, за което съставя 
протокол; въз основа на този протокол комисията 
изготвя списъци на допуснатите и недопуснатите 
кандидати, които се подписват от председателя; в 
списъка на недопуснатите кандидати се посочват 
причините за недопускането им, за които те биват 
незабавно уведомени; на недопуснатите канди-
дати се предоставя 3-дневен срок да отстранят 
нередностите; след произнасяне от страна на 
комисията по новопостъпилите допълнителни 
документи списъците стават окончателни и се 
обявяват по реда на т. 12;
б) провежда тест за проверка на езиковите 
знания на кандидатите по английски и френски 
език; комисията оценява явилите се кандидати 
с „издържал“ или „неиздържал“;
в) провежда събеседване с допуснатите до него 
кандидати на български и съответно на англий-
ски и френски език; на събеседването се канят 
висши магистрати, представители на Конститу-
ционния съд, омбудсмана, академичните среди, 
неправителствени организации, медии и други 
заинтересовани лица; председателят кани всеки 
от кандидатите да направи кратко изложение за 
ролята на съдията в Европейския съд по правата 
на човека; на кандидата се задават въпроси по 
същество от председателя и от членовете на ко-
мисията; поканените да присъстват лица могат 
да задават въпроси на кандидатите само чрез 
председателя на комисията; след изслушване на 
всички явили се от допуснатите до събеседване с 
комисията кандидати председателят на комисията 
обявява събеседването за приключило и коми-
сията пристъпва към оценяване на кандидатите;
г) оценява представянето на кандидата на 
събеседването по шестобалната система с точ-
ност до 0,5 единици; всеки член на комисията 
нанася в протокола своята оценка срещу името 
на явилия се кандидат; окончателната оценка 
на всеки кандидат е средноаритметичното чис-
ло от сбора на оценките на всички членове на 
комисията от устното събеседване; 
д) класира кандидатите в низходящ ред въз 
основа на окончателната оценка от устното съ-
беседване на всеки кандидат; 
е) одобрява първите трима класирани кандида-
ти, измежду които има представители и на двата 
пола; когато има кандидати с равен окончателен 
резултат, комисията, след обсъждане, мотивирано 
одобрява с гласуване трима от кандидатите, като 
спазва принципа за баланс на половете;
ж) изготвя протокол за крайния резултат и 
обявява одобрените от нея кандидати по азбучен 
ред по реда на т. 12; 
з) изпраща незабавно екземпляр от протоко-
ла заедно с цялата документация по изборната 
процедура на министъра на правосъдието. 
6. Във връзка с т. 3, буква „б“ и т. 5, буква 
„б“ комисията изготвя три различни варианта 
на езикови тестове с въпроси с един възможен 
верен отговор. След обявяване на началото за